armvectores/hy_wikipedia_2023 huggingface dataset:
Շլեզվիգ-Հոլշտայն

Շլեսվիգ-Հոլշտայն,  գերմ. Շլեսվիչ Հոլշթայն (ˈʃleːsvɪç ˈhɔlʃtaɪ̯n); (գերմ.՝ Schleswig-Holstein), երկիր (գերմ. լանդ, երկրամաս, նահանգ) Գերմանիայի Դաշնության հյուսիսում։ Տարածությունը՝ 15 հազար 763 կմ² է, բնակչությունը՝ 2 միլիոն 802 հազար (2011 թվական դեկտեմբերի 31)։ Վարչական կենտրոնը՝ Քիլ։ Գտնվում է Յուտլանդիա թերակղզու և Հյուսիս-գերմանական դաշտավայրի հարակից մասում։ Արևելքում և հարավ-արևելքում մակերևույթը բլրային է (164 մ)։ Հյուսիսային ծովի ափի երկայնքով ձգվում են Հյուսիս-Ֆրիզյան, Հելգոլանդ և այլ կղզիներ։ Առափնյա շրջաններին բնորոշ են վատտերն ու մարշերը։ Բալթիկ ծովի ափը մասնատված է խորշերով (Լյուբեկի, Քիլի) ու ծոցերով։
Տնտեսությունն ունի արդյունաբերա-գյուղատնտեսական (ինդուստրիալ-ագրարային) բնույթ։ Զարգացած են նավաշինությունը, մեքենաշինությունը, ձկնորսությունը, սննդի, լուցկու, պղնձաձուլական, տեքստիլ արդյունաբերությունը։ Տարածքի 75%-ը կազմում են գյուղատնտեսական հողահանդակները։ Զարգացած է մսակաթնատու անասնապահությունը։ Հարավ-արևելքում զբաղվում են հացահատիկի, շաքարի ճակնդեդի, կարտոֆիլի մշակությամբ, մարշային հողերում (Ֆեհմարն կղզի)՝ պտղաբուծությամբ։ Երկրի տարածքով է անցնում Քիլի ջրանցքը։ Ծովային նավահանգիստներ են Լյուբեկը, Քիլը։ 11-րդ դարում այս տարածքներում գոյություն են ունեցել Շլեզվիգ և Հոլշտայն դքսությունները, 1949 թվականից՝ երկիր կամ երկրամաս Գերմանիայի Դաշնային Հանրապետության կազմում։


== Ծանոթագրություններ ==
Սալե (այլ կիրառումներ)

Սալե եզրը կարող է վերաբերվել՝

Սալե (Իտալիա)` կոմունա Իտալիայի Պիեմոնտ մարզի Ալեսանդրիա գավառում։
Սալե (Տելպոսի վտակ)` գետ Ռուսաստանում, հոսում է Կոմի Հանրապետությունով։
Աստրիդի ընտանիք

Աստրիդի ընտանիք, ոչ մեծ աստերոիդների ընտանիք, որը տեղաբաշխված է հիմնական աստերոիդների գոտում։ Ընտանիքն անվանվել է այս ընտանիքի առաջին աստերոիդի պատվին՝ (1128) Աստրիդ։ Ամենայն հավանականության այս ընտանիքը ձևավորվել է ավելի խիտ ընտանիքից Յարկովսկու էֆեկտի ազդեցությամբ։


== Այս ընտանիքի ամենամեծ աստերոիդները ==


== Տես նաև ==
Աստերոիդների ընտանիքներ
Երկրին մոտեցող աստերոիդներ
Տրոյացի աստերոիդներ
Դամոկլոիդներ
Կենտավրոսներ
Ապոլոնի աստերոիդներ
Ամուրի աստերոիդներ
Ատենի աստերոիդներ


== Ծանոթագրություններ ==
Gnash

Գարեթ Չարլզ Նեշ (անգլ.՝ Garrett Charles Nash; հունիսի 16, 1993(1993-06-16), Լոս Անջելես, Կալիֆոռնիա, ԱՄՆ), առավել հայտնի է որպես Gnash (ոճավորվում է որպես gnash; ընթերցվում է «նեշ»), ամերիակացի ռեփեր, երգիչ, երգերի հեղինակ, դիջեյ և երաժշտական պրոդյուսեր։ Նա թողարկել է իր դեբյուտային մինի ալբոմը՝ «U»-ն, 2015 թվականի մարտին SoundCloud-ում, ինչին հետևել է 2015 թվականի դեկտեմբերին թողարկված «Me»-ն։ Նրա երրորդ մինի ալբոմը՝ «Us»-ը, թողարկվել է 2017 թվականի մարտին և ներառել է «I Hate U, I Love U» երգը Օլիվիա Օ'Բրայենի մասնակցությամբ, որը զբաղեցրել է Billboard Hot 100 չարթի 10-րդ հորիզոնականը։ Նեշի դեբյուտային ալբոմը՝ «We»-ն, թողարկվել է 2019 թվականի հունվարին և նույնպես ներառել է «I Hate U, I Love U»-ն։


== Վաղ տարիներ ==
Գարեթ Չարլզ Նեշը ծնվել է 1993 թվականի հունիսի 16-ին Կալիֆոռնիա նահանգի Լոս Անջելես քաղաքում։ Նրա հայրը երաժիշտ է, իսկ մայրը՝ ռեժիսոր և պրոդյուսեր։ Նեշը նորվեգական և անգլիական ծագում ունի։
Մինչև իր սեփական երաժշտություն գրելը, Նեշը սկսել է դիջեյինգով զբաղվել 13 տարեկանում։


== Կարիերա ==
2015 թվականին Նեշը սկսել է մինի ալբոմների շարքեր թողարկել իր նախորդ հարաբերությունների խզման մասին, սկսելով «U»-ից 2015 թվականի մարտի 15-ին և «Me»-ից՝ 2015 թվականի դեկտեմբերի 15-ին։ Նեշը ձայնագրել է իր առաջին երկու մինի ալբոմները իր ավտոտնակում, և այդտեղ էլ պրոդյուսերավորել է «I Hate U, I Love U» երգը, որը, ի վերջո, դարձել է նրա բեկումնային երգ, զբաղեցնելով Billboard Hot 100 չարթի 10-րդ հորիզոնականը։ Նեշի երրորդ մինի ալբոմը՝ «Us»-ը թողարկվել է 2016 թվականի մարտի 25-ին և զբաղեցրել է Billboard 200-ի 46-րդ հորիզոնականը։
2017 թվականի հոկտեմբերին Նեշը մասնակցել է MAX-ի «Lights Down Low» երգին, որը զբաղեցրել է Billboard Hot 100-ի 20-րդ հորիզոնականը, դառնալով նրա երկրորդ երգը չարթում, իսկ երկու շաբաթ հետո թողարկված «Home» երգը դարձել է նրա որպես առաջնային արտիստ երկրորդ երգը չարթում։
2019 թվականի հունվարին Gnash-ը թողարկել է իր դեբյուտային՝ «We» ստուդիական ալբոմը։
Gnash-ը նշում է Death Cab for Cutie-ին, The Postal Service-ին և Ջեք Ջոնսոնին որպես նրա երաժշտական ազդեցություններ։


== Մրցանակներ և անվանակարգեր ==
2017 թվականին Նեշը՝ Օլիվիա Օ'Բրայենի հետ միասին, առաջադրվել է 2017 Radio Disney Music Awards մրցանակին որպես լավագույն ճեղքումային երգ «I Hate U, I Love U»-ի համար։


== Սկավառակագրություն ==


=== Ստուդիական ալբոմներ ===


=== Մինի ալբոմներ ===


=== Սինգլներ ===


==== Որպես առաջնային արտիստ ====


==== Որպես մասնակցող արտիստ ====


=== Մասնակցություն այլ արտիստների աշխատանքների ===


== Համերգային շրջագայություններ ==
The U, Me & Us Tour (2016-2017; Հյուսիսային Ամերիկա և Եվրոպա)
The Sleepover Tour (2017; Հյուսիսային Ամերիկա)
The Young Renegades Tour: Part II (2018; Միացյալ Նահանգներ)
The Summer After Tour (2018-ի ավարտ; Միացյալ Նահանգներ)
The Broken Hearts Club Tour (2019-ի սկիզբ)


== Ծանոթագրություններ ==


== Արտաքին հղումներ ==
https://www.gnash.us/ Gnash. պաշտոնական կայք
Շեբուտինցի (գյուղ, Սոկիրյանիի շրջան)

Անվան այլ կիրառումների համար տե՛ս՝ ՇեբուտինցիՇեբուտինցի (ուկրաիներեն՝ Шебутинці), գյուղ Ուկրաինայի Չեռնովցիի մարզի Սոկիրյանիի շրջանում։
2001 թվականի տվյալներով Շեբուտինցի գյուղում բնակվում էր 1 664 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սաժնյա

Սաժնյա (ռուս.՝ Сажня), գետ Ռուսաստանում, հոսում է Կալուգայի մարզում և Կոզելսկի շրջանում։


== Աշխարհագրություն ==
Գետաբերանը տեղակայված է Սերյոնա գետի ձախ ափին 26 կմ հեռավորության վրա։ Գետի երկարությունը 11 կմ է։ Գետի ակունքը սկսվում է Կուրինիչի գյուղում։ Հոսում է հարավ-արևմուտքում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100512110000020339
Հիդրոլոգիական ուսումնասիրությունների կոդը - 110002033
Ավազանի կոդը - 09.01.01.005
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ձարի

Ձարի (վրաց.՝ ძარი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1200 մետր բարձրության վրա։ Շրջկենտրոն Գորիից հեռու է 12 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 178 մարդ։


== Ծանոթագրություններ ==
Մ.թ.ա. 364


== Դեպքեր ==


== Ծնունդներ ==


== Մահեր ==
(8241) Ագրիուս

(8241) Ագրիուս (անգլ.՝ Agrius), աստերոիդ Յուպիտերի տրոյացիներից։ Հայտնաբերվել է 1973 թվականի սեպտեմբերի 19-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 5,135251 ա. մ., առավելագույնը մոտենում է 4,9206 ա. մ. հեռավորության վրա և հեռանում 5,3499 ա. մ.։ Արեգակի շուրջ մեկ ամբողջական պտույտ է կատարում 4250,51 երկրային օրվա ընթացքում, իր ուղեծրով շարժվելով միջինում 0,084696 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8241) Ագրիուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սիզրանի գավառագիտական թանգարան

Սիզրանի գավառագիտական թանգարան (ռուս.՝ Сызранский краеведческий музей), թանգարան Սամարայի մարզի Սիզրան քաղաքում։


== Պատմություն ==
Սիզրանի գավառագիտական թանգարանի ստեղծումը մեծապես պայմանավորված է վարչաշրջանի վիճակագրական բյուրոյի նախագահ, սիրողական գավառագետ Նիկոլայ Վիկտորովիչ Գուրևի նախաձեռնությամբ։ Թանգարանի ստեղծման համար հիմք է հանդիսացել գյուղատնտեսական թանգարանը։ Ըստ էության, թանգարանի պատմությունը սկսվել է 1923 թվականի դեկտեմբերի 31-ին Սիզրանի քաղաքային սովետի գյուղատնտեսական և արդյունաբերական ցուցահանդեսով։ 1920-ական թվականներին կուտակվել են թանգարանային ֆոնդեր։ 1925 թվականին նմուշներ են ստացվել  նախկին ազնվականների դաստակերտերից՝ իշխան Գագարինի (գյուղ Զաբորովկա), կոմս Օրլովներ-Դավիդովների Ուսոլսկի վոտչինաները (գյուղ Գուբինո Սիզրան), ինչպես նաև Յուրայի ժամանակաշրջանի հավաքածու։ Նույն տարում թանգարանին տրամադրվել է քարե շենք, որտեղ 1925 թվականի դեկտեմբերի 28-ին այցելուների համար բացվել է առաջին ցուցահանդեսը։
1927 թվականին թանգարանի հավաքածուն համալրվել է նկարիչներ Իվան Շիշկինի, Ալեքսեյ Սավրասովի, Հովհաննես Այվազովսկու նկարներով, որոնց հիման վրա ստեղծվել է թանգարանի գեղարվեստի բաժինը։
Թանգարանը շարունակել է գործել Հայրենական մեծ պատերազմի տարիներին։ 1949 թվականին Տեղական երկրամասի թանգարանը վերանվանվել է Սիզրանի գավառագիտական թանգարանի։
1960-1990-ական թվականներին Սիզրանի թանգարանը շարունակել է ընդլայնել ցուցահանդեսային տարածք, բացվել են թանգարանի մասնաճյուղեր` քաղաքային ցուցահանդեսային սրահ (Չերնուխինի առանձնատուն) և Սիզրան Կրեմլի Սպասկայա աշտարակը։


== Թանգարանն այսօր ==
Թանգարանի հիմնական ցուցադրությունը բաժանված է բնագիտա-պատմական և պատմա-ազգագրական հատվածների, որոնց ընդհանուր ֆոնդը կազմում է ավելի քան 50 հազար միավոր։
Գավառագիտական թանգարանն իրականացնում է կրթական գործունեություն. կազմակերպվում են դասախոսություններ տեղական պատմության, գրականության վերաբերյալ, գիտական և գործնական գիտաժողովներ, թեմատիկ նիստեր և օրացուցային տոներ։
Թանգարանն ունի գրադարան, որն ունի Սիզրանի պատմությանն առնչվող մեծ ժողովածու, մեծ արխիվ, վավերագրական և պատմական նյութեր։ Թանգարանի աշխատակիցներն իրականացնում են նաև գիտական ​​հետազոտություններ։
Սիզրանի գավառագիտական թանգարանը սերտորեն համագործակցում է Սիզրանի մշակութային և կրթական այլ հաստատությունների հետ, Սամարայի մարզի և Ռուսաստանի այլ քաղաքների հետ։


== Արտաքին հղումներ ==
«Краеведческий музей городского округа Сызрань» (ռուսերեն)։ Музеи России։ Վերցված է 2015-01-05 
МБУ «Краеведческий музей городского округа Сызрань»։ «Краеведческий музей городского округа Сызрань» (ռուսերեն)։ Управление культуры администрации городского округа Сызрань։ Վերցված է 2015-01-05
Խուտոր (գյուղ, Շեպետովի շրջան)

Անվան այլ կիրառումների համար տե՛ս՝ Խուտոր (այլ կիրառումներ)Խուտոր (ուկրաիներեն՝ Хутір), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Խուտոր գյուղում բնակվում էր 742 մարդ։ Բնակավայրը զբաղեցնում է 0,151 կմ² տարածք։ Բնակչության խտությունը կազմում էր 4913,91 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զավիդովիչի (համայնք, Բոսնիա և Հերցեգովինա)

Անվան այլ կիրառումների համար տե՛ս՝ Զավիդովիչի (այլ կիրառումներ)Զավիդովիչի համայնք (բոս․՝  և խորվ.՝ Opština Zavidovići, սերբ.՝ Општина Завидовичи), համայնք Բոսնիա և Հերցեգովինայում։ Վարչականերոն գտնվում է Բոսնիա և Հերցեգովինայի Դաշնությունում։ Համայնքի վարչական կենտրոնն է Զավիդովիչի քաղաքը։


== Բնակչություն ==
1991 թվականի մարդահամարի տվյալների համաձայն՝ համայնքում բնակվել են 57164 մարդ։


== Տես նաև ==
Բոսնիա և Հերցեգովինայի Դաշնության համայնքներ


== Ծանոթագրություններ ==


== Գրականություն ==
Савезни завод за статистику и евиденцију ФНРЈ и СФРЈ, попис становништва 1948, 1953, 1961, 1971, 1981. и 1991. године.


== Արտաքին հղումներ ==
Saopćenje Federalnog saveza za statistiku 9.septembar 2009. godine
Զավիդովիչի համայնքի պաշտոնական կայքէջ (բոսն.)
Էլեն Ալբերտինի Դաու

Էլեն Ալբերտինի Դաու (անգլ.՝  Ellen Albertini Dow, նոյեմբերի 16, 1913(1913-11-16), Mount Carmel, ԱՄՆ - մայիսի 4, 2015(2015-05-04), Լոս Անջելես, ԱՄՆ), ամերիկացի դերասանուհի։


== Կենսագրություն ==
Էլեն Ալբերտինի Դաուն ծնվել է 1913 թվականի նոյեմբերի 16-ին Փենսիլվանիայում, ընտանիքի 7-րդ զավակն էր։ Ընտանիքը ֆիրմային գրասենյակի սեփականատեր էր։
1950 թվականին Ալբերտինին ամուսնացել է թատրոնի ռեժիսոր և սցենարիստ Յուջինա Դաուի հետ, ում հետ ապրել է մինչև այդ մարդու մահը 2004 թվականը։
2015 թվականի ապրիլի 29-ին Փենսիլվանիայում կատարած չվերթից հետո նա միանգամից հիվանդանում է և տեղափոխվելով հիվանդանոց` մահանում է այնտեղ մայիսի 4-ին։


== Կարիերա ==
5 տարեկան հասակում արդեն սկսել է սովորել պարել և նվագել դաշնամուր։ Դերասանական բարձրագույն կրթություն նա ստացել է Իթակե քաղաքի Կորնելի համալսարանում, իսկ հետո տեղափոխվել է Նյու-Յորք, որտեղ նա սկսել է ուսումնասիրել լեգենդար արտիստներ Հանիան Հոլմի և Մարթոյ Գրեմի մասին։ Ալբերտինին նաև սկսել է սովորել Փարիզում Մարսել Մարսոյի և Ժակ Լեքոքի հետ։ ԱՄՆ վերադառնալուց հետո նա սկսել է աշխատել Նյու Յորքի բազմաթիվ թատրոններում, նաև նկարահանվել է արևելյան ափի գավառների թատրոններում։ Բացի այդ, նա թատրոնի ռեժիսոր և բալետմեյստեր էր։
Նրա էկրանային նորամուտը եղել է միայն 1985 թվականին, հեռուստատեսությամբ։ Հետագա տարիներին նա նկարահանվել է հեռուստատեսային սերիալներում և ավելի քան քսան ֆիլմերում։ Նա Մեծ էկրանին ավելի շատ հիշվեց մեծ տիկնոջ՝ Դիսկո Դոթթիի դերը խաղալով «Ստուդիա 54» ֆիլմում (1998), այնուհետև` (1998) «Հարսանյաց երգիչ» ռեփ կատակերգությունում խաղալով։ Չնայած դրան, Դիսկո Դոթթի դերը նրան բերեց «Ոսկե ազնվամորի» մրցանակը` որպես «Ամենավատ դերասանուհի»։ Բացի այդ, նա խաղացել է «Գործի՛ր, քույրիկ» (1992 թ.), «Գործի՛ր, քույրիկ 2» (1993), «Սպանություն ռադիոյի երկրում» (1994 թ.) և մի քանի այլ ֆիլմերում։


== Ծանոթագրություններ ==


== Հղումներ ==
Էլեն Ալբերտինի Դաունի պաշտոնական կայք(չաշխատող հղում)
Այնտեղ, որտեղ ծաղկում են առյուծամագիլները

«Այնտեղ, որտեղ ծաղկում են առյուծամագիլները» (ռուս.՝ «Там, где цветут эдельвейсы»), 1966 թվականի խորհրդային կինոֆիլմ սահմանապահների մասին, որը նկարահանել են ռեժիսորներ Եֆիմ Արոնը և Շարիպ Բեյսեմբաևը «Ղազախֆիլմ» ստուդիայում գրող, նախկին սահմանապահ Սերգեյ Մարտյանովի սցենարով։
Ֆիլմը եղել է ԽՍՀՄ կինովարձույթի առաջատարներից մեկը․ այն դիտել է 25,3 մլն հանդիսատես ցուցադրության առաջին տարում, այն ընդգրկվել է «Ղազախֆիլմ» կինոստուդիայի ամենահայտնի ֆիլմերի տասնյակում է և նրա հինգ ֆիլմերից մեկն է, որը հաղթահարել է 20 մլն հանդիսատեսի սահմանը։


== Սյուժե ==
1960-ական թվականներին լեռներում տեղակայված է Արևելյան սահմանային շրջանի սահմանապահ ուղեկալն ուղեկալի հրամանատար Պյոտր Սոլովյովի՝ ժառանգական սահմանապահի հետ։ Մի ժամանակ այդ լեռներում բասմաչների հետ մարտում զոհվել է նրա մայրը, այստեղ ուղեկալում է գտնվում նրա գերեզմանը։ Հրամանատարի երիտասարդ կինը՝ Վերան, որը կրթությամբ  բժիշկ է, նույնպես ծառայում է ուղեկալում։ Խաղաղ անցնում են օրերը՝ ծառայություն, հերթապահություն, ուսում, հանգիստ։ Այս վայրերում աճում են գեղեցիկ ծաղիկներ՝ առյուծամագիլներ... և մի օր ծաղիկը դառնում է դժբախտության պատճառ, և անմիջապես պարզվում է, որ այն կեղծ է, և անորոշության ընթացքում նյարդերի այս փորձության միջով ոչ բոլորը կկարողանան անցնել այս հեռավոր ուղեկալում։


== Դերերում ==
Վալերի Կոսենկով – Պյոտր Սոլովյով, ավագ լեյտենանտ, սահմանային ուղեկալի պետ
Լիլիա Շարապովա – Վերա Սոլովյովա, նրա կինը, բժիշկ
Լյուբով Կալյուժնայա – մորաքույր Դուսյա
Կոբե Հուսաինով – Ալդաբերգեն Սունդետբաև, եֆրեյտոր, սահմանապահ
Վալերի Նոսիկ – Ալբերտ Պուշկարյով, շարքային, սահմանապահ
Կապան Բադիրով – Ժունուսով, սահմանապահ ծառայության գնդապետ
Ելյուբայ Ումուրզակով – Բարշիմբեկ
Գալինա Չիգինսկայա – Վարվառա Մակարովա, թղթակից
Իվան Կոսիխ – Իվան Գրոմոբոյ, ավագ, սահմանապահ
Ա. Տարասով – Բուբնով, սերժանտ, սահմանապահ
Ս. Յուջին – Վանյա Կլևակին, շարքային, սահմանապահԴրվագներում՝ Կ. Բետց, Ս. Նիկոլենկո, Ս. Պեչորին, Ս. Սալնիկով, Ն. Ֆոմին, Վ. Գլազկով


== Նկարահանումներ ==
Գլխավոր ռազմական խորհրդատուն եղել է գեներալ-մայոր Մ. Մերկուլովը, այդ ժամանակ՝ ԽՍՀՄ ՊԱԿ-ի արևելյան սահմանապահ օկրուգի հրամանատար։
Նկարահանումներին մասնակցել է ԿԳԲ Ալմա Աթայի բարձրագույն սահմանապահ հրամանատարական ուսումնարանի անձնակազմը։


== Քննադատություն ==
«Սովետսկի էկրան» հանդեսում (1966) ֆիլմը սուր քննադատության է ենթարկվել որպես ոչ ճշմարտանման, ընդ որում՝ սյուժեի ու սցենարի վերաբերյալ քննադատը  դժգոհություններ չի ունեցել․

Միևնույն ժամանակ, ղազախական «Простор» ամսագրում (1966) թեև նշվում էր ֆիլմի գնահատման վիճահարույց լինելը, այն ընդհանուր առմամբ դրական է ընդունվել, սակայն ռեժիսորի աշխատանքը չի մեկնաբանվել, իսկ սցենարիստի և բեմադրող նկարչի աշխատանքը հաջող է համարվել։


== Ծանոթագրություններ ==


== Գրականություն ==
Там, где цветут эдельвейсы // Советский экран, 1966
Десняцкий А. — Цветочки, цветочки… (О худож. фильме «Там, где цветут эдельвейсы») // Комсомольская правда, 13 февраля 1966


== Աղբյուրներ ==
Там, где цветут эдельвейсы // Киноискусство Советского Казахстана / Кабыш Сиранов. — Алма-Ата : Казахстан, 1966. — 399 с. — стр. 387
Там, где цветут эдельвейсы Archived 2021-11-10 at the Wayback Machine. // Казахфильм
(7398) Ուոլշ

(7398) Ուոլշ (անգլ.՝ Walsh), աստերոիդ աստերոիդների հիմնական գոտում։ Հայտնաբերվել է 1986 թվականի նոյեմբերի 3-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,193928 ա. մ., առավելագույնը մոտենում է 2,1149 ա. մ. հեռավորության վրա և հեռանում 2,273 ա. մ.։ Արեգակի շուրջ մեկ ամբողջական պտույտ է կատարում 1186,95 երկրային օրվա ընթացքում, իր ուղեծրով շարժվելով միջինում 0,303299 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7398) Ուոլշ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նեոկանտականություն

Նեոկանտականություն, նորկանտականություն (գերմ.՝ Neukantianismus), Իմանուիլ Կանտի` 18-րդ դարի  փիլիսոփայության վերածննդի դրսևորում, սուբյեկտիվ իդեալիստական դպրոցների շարք։ Ծագել է XIX դարի 2-րդ կեսին, Գերմանիայում՝ Կանտի ամենահայտնի աշակերտ Արթուր Շոպենհաուերի կողմից, «Ետ դեպի Կանտը» լոզունգի ներքո։ Նեոկանտական դպրոցներին բնորոշ է Կանաի փիլիսոփայական ուսմունքի մեկնաբանումը մատերիալիզմի տարրերից հրաժարման ոգով՝ գլխավորապես կապված «ինքնին իրի» մեկնաբանման հետ։ 
Առաջինը ձևավորվել է ֆիզիոլոգիական դպրոցը (Ֆրիդրիխ Լանգե)։ Օգտագործելով զգայարանների ֆիզիոլոգիայի (Յոհաննես Մյուլլեր, Հերման Հելմհոլց) տվյալները՝ այս դպրոցի ներկայացուցիչները գիտակցության ձևերի ապրիորիությունը համարում էին ճանաչող սուբյեկտի ֆիզիոլոգիական և հոգեբանական կազմակերպման արդյունք։ Նեոկանտականության այս տարատեսակը ամբողջովին զարգացել է ֆիզիոլոգիական իդեալիզմի գաղափարների հունով։ 19-րդ դարի վերջի և 20-րդ դարի սկզբի բուրժական փիլիսոփայության զարգացմանը նպաստել են Նեոկանտականության բադենյան և մարբուրգյան դպրոցները։ Բադենյան դպրոցի (Վիլհելմ Վինդելբանդ, Հայնրիխ Ռիկկերտ և այլք) հետազոտություններում կարևոր տեղ է գրավել բնության և մշակույթի մասին գիտությունների տարբերակման խնդիրը։ 
Զարգացվել է գիտությունները ոչ թե ըստ առարկայի, այլ ըստ մեթոդի տարբերակելու գաղափարը, բնության մասին գիտություններին հատուկ է «ընդհանրացնող» կամ «նոմոթետիկ» (օրենք սահմանող) մեթոդը, իսկ մշակույթի մասին գիտություններին՝ «անհատականացնող» կամ «իդեոգրաֆիկ» (առանձնահատուկը նկարագրող) մեթոդը։ Ըստ այդմ բխեցվում էր, որ պատմական գիտությունները և բարոյական փիլիսոփայությունը չունեն ընդհանուր գիտական օրենքներ սահմանելու ունակություն։ Բադենյան դպրոցը առաջադրել է պատմական գիտությունների համար արժեք հասկացության նշանակության հարցը՝ հակադրելով այն ճշմարտությանը, իսկ պատշաճը՝ գոյություն ունեցողին։ Արժեքը դիտարկվել է իբրև գոյություն չունեցող, սակայն նշանակություն ունեցող մի բան, որպես մշտապես անհասանելի իդեալ։
Մարբուրգյան դպրոցի ներկայացուցիչները (Հ․ Կոհեն, Պաուլ Նատորպ, Էռնստ Կասիրեր և այլք) առանձնակի ուշադրություն են դարձրել տրամաբանա-մաթեմատիկական և բնագիտական հասկացությունների իմացաբանության վերլուծությանը։ Հրաժարվելով «ինքնին իրը» որպես զգայությունների աղբյուր ըմբռնելուց՝ այս դպրոցը ձգտել է իմացությունը զտել զգայական բովանդակությունից և այն հանգեցնել հասկացությունների կառուցման զուտ տրամաբանական պրոցեսի։ Դպրոցի ներկայացուցիչները ժխտել են հասարակական զարգացման օրենքների օբյեկտիվ բնույթը և պնդել, որ սոցիալական նպատակները և իդեալները պետք է ունենան բացառապես բարոյական հիմնավորում։ Ելնելով դրանից, նրանք առաջարկել են մարքսիզմը լրացնել նեոկանտականությամբ և զարգացրել են «բարոյական սոցիալիզմի» ըմբռնումը։ 20-րդ դարի 30-ական թվականներին նեոկանտականության ազդեցությունը նվազել է, և այն դադարել է գոյություն ունենալ որպես ինքնուրույն հոսանք։ Արժեքի նեոկանտական տեսության ազդեցությունը ներկայումս գլխավորապես նկատվում է բուրժական մարդակենտրոն փիլիսոփայության որոշ դպրոցներում։
(9874) 1993 FG23

(9874) 1993 FG23, աստերոիդ աստերոիդների հիմնական գոտում։ Հայտնաբերվել է 1993 թվականի մարտի 21-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 2,17604 ա. մ., առավելագույնը մոտենում է 2,0187 ա. մ. հեռավորության վրա և հեռանում 2,3333 ա. մ.։ Արեգակի շուրջ մեկ ամբողջական պտույտ է կատարում 1172,46 երկրային օրվա ընթացքում, իր ուղեծրով շարժվելով միջինում 0,307046 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9874) 1993 FG23 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կապույտ կամուրջ (Ամստերդամ)

Կապույտ կամուրջ (հոլ.՝ Blauwbrug) պատմական կամուրջն է Ամստերդամում Ամստելի վրա։ Կապում է Ռեմբրանդի հրապարակը Վաթերլոյի հրապարակին։


== Պատմություն ==
Կամուրջն իր անունը ստացել է նիդերլանդական ազգային դրոշի գույներից մեկով ներկված փայտյա Կապույտ կամրջի անունից, որը գտնվում էր նույն տեղում մոտավորապես 1600 թվականից։ Անունը շարունակել է մնալ 1883 թվականից հետո էլ, երբ հայտնվեցին ճարտարապետ Բաստիան դե Գրաֆի նախագծով կառուցված կամրջի քարե թռիչքները։
Քարե կամուրջ նավանցելի երեք թռիչք ունի և հարուստ զարդարված է։ Հենասյուները նմանեցված են նավի ցռուկների, իսկ կամրջի սյուները զարդարված են Ավստրիական կայսրության թագերով։ Լապտերների հիմքերը նավերի տեսք ստացած թագեր են։ Կամրջով իրականացվում է ավտո և գծային տրանսպորտի երթևեկություն։
Հրեաները կամուրջը անվանում են Բլոուբրիկ (հոլ.՝ Bloubrik), այն մի ժամանակ հրեական թաղամասի մուտքն էր։


== Պատկերասրահ ==

		
		
		


== Ծանոթագրություններ ==
Ռազլիվ (գետ, թափվում է Բալթիկ ծով)

Անվան այլ կիրառումների համար տե՛ս՝ Ռազլիվ (այլ կիրառումներ)Ռազլիվ (ռուս.՝ Разлив), գետ Ռուսաստանում, հոսում է Կալինինգրադի մարզում։ Գետաբերանը տեղակայված է Կուրշսկոմի ջրանցքի ձախ ափին 6 կմ հեռավորության վրա։ Գետի երկարությունը 11 կմ է, ավազանի տարածքը 64,8 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Բալթիկ ծովի ավազանն է Կալինինգրադի մարզում՝ առանց Նեման և Պրեգոլյա գետերի, ենթաավազանը՝ բացակայում է։ Գետի ջրատնտեսային տեղամասը Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01010000312104300000282
Հիդրոլոգիական ուսումնասիրությունների կոդը - 104300028
Ավազանի կոդը - 01.01.00.003
Հիդրոլոգիական ուսումնասիրությունների հատորի համարը - 04
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պրոխորովկա (գյուղ, Վոլնովախսկի շրջան)

Անվան այլ կիրառումների համար տե՛ս՝ ՊրոխորովկաՊրոխորովկա (ուկրաիներեն՝ Прохорівка), գյուղ Ուկրաինայի Դոնեցկի մարզի Վոլնովախսկի շրջանում։
2001 թվականի տվյալներով Պրոխորովկա գյուղում բնակվում էր 502 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Let It Be (երգ)

Let It Be (անգլ․ թարգ.՝ Թող լինի), բրիտանական The Beatles ռոք խմբի երգը, որը թողարկվել է 1970 թվականին որպես սինգլ, ավելի ուշ ներառվել է Let It Be ալբոմում։ Երգի հեղինակը Փոլ ՄաքՔարթնին է (հեղինակային իրավունքը պատկանում է Ջոն Լենոնին և ՄաքՔարթնիին)։ Երգը դարձավ The Beatles խմբի վերջին սինգլը, նախքան ՄաքՔարթնին հայտարարեց խմբից հեռանալու մասին։
Եվրոպական հիթ-շքերթներում երգը առաջին հորիզոնականն է զբաղեցրել։


== Ստեղծագործում և ձայնագրություն ==
ՄաքՔարթնի ասել է, որ «Let It Be» երգի միտքը իր մոտ եկել է այն բանից հետո, երբ «Սպիտակ ալբոմի» ձայնագրման ժամանակ, երազում իր մորն է տեսել։ ՄաքՔարթնին բացատրել է, որ նրա մայրը (ով մահացել է քաղցկեղից, երբ Փոլը14 տարեկան էր) ոգեշնչել է «Mother Mary» խոսքերը։ Փոլը ասել է՝ «Ես ինձ երջանիկ էի զգում այդ քնից հետո։ Այն ինձ հուշեց, որ գրեմ «Let It Be» երգը»։ Ավելի ուշ ՄաքՔարթնին պատմել է, որ քնի մեջ իր մայրը իրեն ասել է՝ «Ամեն ինչ լավ կլինի, ուղղակի թող լինի (let it be)»։
«Let It Be»-ի առաջին փորձը տեղի է ունեցել 1969 թվականի հունվարի 3-ին Twickenham Film Studios ստուդիայում, որտեղ Բիթլզը սկսել էր աշխատել նոր՝ «Թող լինի» ֆիլմի վրա։ Ֆոնոգրամման ձայնագրվել է 1969 թվականի հունվարի 31-ին, որպես «Apple ստուդիայի ներկայացման» մի մաս։ ՄաքՔարթնին դաշնամուր է նվագում, Լենոնը բաս կիթառ, Բիլի Պրեստոնը էլեկտրոնային երգեհոն, Ջորջ Հարիսոնը կիթառ, իսկ Ռինգո Սթարը հարվածային գործիքներ։
1970 թվականի մարտի 6-ին թողարկվել է «Let It Be» սինգլը։ 1970 թվականի մարտի 26-ին Ֆիլ Սպեկտորը «Let It Be» ալբոմի համար ներկայացրել է երգի ռեմիքս տարբերակը։ Ռեմիքսի մեկ այլ տարբերակ ներառվել է 2003 թվականի «Let It Be… Naked» ալբոմի համար։


== Ձայնագրման մասնակիցներ ==
Փոլ ՄաքՔարթնի՝ հիմնական վոկալ, բեք վոկալ, դաշնամուր
Ջոն Լենոն՝ բաս կիթառ, բեք վոկալ
Ջորջ Հարիսոն՝ կիթառ
Ռինգո Սթար՝ հարվածային գործիքներ
Բիլի Պրեստոն՝ Համմոնդ երգեհոն
Լինդա ՄաքՔարթնի՝ բեք վոկալ
Հոգևոր և լարավոր գործիքների անսամբլ (արանժիրովկա՝ Ջ․ Մարթին)


== Երգի թողարկում ==
Երգը թողարկվել է որպես սինգլ (Ա կողմ՝ Let It Be, Բ կողմ՝ You Know My Name) և ներառվել է «Let It Be» ալբոմում, և այս ամենը թողարկվել է 1970 թվականին։ Երգը նաև ներառվել է այն ալբոմներում, որոնք թողարկվել են խմբի լուծարումից հետո։


== Հիթ-շքերթներ ==


== Ծանոթագրություններ ==


== Արտաքին հղումներ ==
Երգի բառերը
Երգի բառերը թարգմանության հետ միասին
Նովոուկրաինկա (գյուղ, Վոզնեսենսկի շրջան)

Անվան այլ կիրառումների համար տե՛ս՝ ՆովոուկրաինկաՆովոուկրաինկա (ուկրաիներեն՝ Новоукраїнка), գյուղ Ուկրաինայի Նիկոլաևի մարզի Վոզնեսենսկի շրջանում։
2001 թվականի տվյալներով Նովոուկրաինկա գյուղում բնակվում էր 181 մարդ։ Բնակավայրը զբաղեցնում է 0,429 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վարդաբլուրի պատմության և մշակույթի անշարժ հուշարձանների ցանկ (այլ կիրառումներ)

Վարդաբլուրի պատմության և մշակույթի անշարժ հուշարձանների ցանկ, կարող է վերաբերել՝

Վարդաբլուրի պատմության և մշակույթի անշարժ հուշարձանների ցանկ - Արագածոտնի մարզի Վարդաբլուր գյուղի պատմության և մշակույթի հուշարձանների ցանկը
Վարդաբլուրի պատմության և մշակույթի անշարժ հուշարձանների ցանկ - Լոռու մարզի Վարդաբլուր գյուղի պատմության և մշակույթի հուշարձանների ցանկը
Կորյուն Սիմոնյան

Կորյուն Ստեփանի Սիմոնյան  (1912, Արդահան, Կարսի մարզ, Կովկասյան երկրամաս, Ռուսական կայսրություն - 1943), հայ խորհրդային նկարիչ։ Հայրենական մեծ պատերազմի մասնակից։


== Կենսագրություն ==
1930 թվականին ավարտել է Երևանի գեղարվեստի ուսումնարանը (1938-1940 թվականներին դասավանդել է նկարչություն), 1937 թվականին՝ Լենինգրադի գեղարվեստի ակադեմիան։ Ստեղծել է բնանկարներ, դիմանկարներ, թեմատիկ կոմպոզիցիաներ («Ինքնանկար», «Արածող ոչխարներ», 1940, «Արարատ», 1940, «Պարտիզաններ», 1940, «Հանդիպում», 1942, բոլորը՝ Հայաստանի պետական պատկերասրահում)։ Սիմոնյանն առաջիններից էր սովետահայ գեղանկարչության մեջ, որ դիմել է պատմական թեմատիկային («Յուսուֆի սպանությունը», 1938-1940)։ Սիմոնյանի արվեստին բնորոշ է կյանքի խոր արտացոլումը, հյութեղ, զուսպ գունահարաբերումները, ռեալիզմը։ 1932 թվականից Սիմոնյանը մասնակցել է հանրապետական ցուցահանդեսներին։ Զոհվել է Հայրենական Մեծ պատերազմում։
Ակուրա

Ակուրա (վրաց.՝ აკურა), գյուղ Վրաստանում։ Գտնվում է Կախեթի մարզի Թելավի շրջանում։


== Դիրք ==
Գյուղը գտնվում է մարզկենտրոն Թելավից 12, մայրաքաղաք Թբիլիսիից՝ 60 կմ հեռավորության վրա։ Գյուղում կանգնեցված է Իոսիֆ Ստալինի արձանը։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1869 մարդ։


== Տեսարժան վայրեր ==
855 թվականին Ակուրայում կառուցվել է սուրբ Դավիթ բազիլիկան։ Գյուղի երկրորդ եկեղեցին կոչվում է սուրբ Մարիամ Աստվածածնի անունով։


== Աղբյուրներ ==
Վրացական սովետական հանրագիտարան


== Ծանոթագրություններ ==
Դյուլոնգի և Պտիի օրենք

Դյուլոնգի և Պտիի օրենք, էմպիրիկ կանոն, որի համաձայն բոլոր պարզ պինդ մարմինների ատոմական ջերմունակությունը (տեսակարար ջերմունակության և ատոմական զանգվածի արտադրյալը) կախված չէ ջերմաստիճանից և մոտավորապես հավասար է 6 կալ/աստ։ Ձևակերպել են ֆրանսիացի գիտնականներ Պ․ Դյուլոնգը և Ա․ Պտին (1819)։ Դյուլոգի և Պտիի օրենքի բավարար ճշտությամբ կիրառելի է սենյակային ջերմաստիճանների համար։ Ցածր ջերմաստիճանների տիրույթում, երբ աճում է քվանտային երևույթների դերը, այն ճիշտ չէ։


== Տես նաև ==
Դեբայի ջերմաստիճանը


== Ծանոթագրություններ ==
Վալ դ'Օզոն

Վալ դ'Օզոն (ֆր.՝ Val-d'Auzon), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 399 մարդ, բնակչության խտությունը` 14.47 մարդ/կմ²։ Բնակավայրը զբաղեցնում է 27.58 կմ² տարածք։


== Աշխարհագրություն ==
Գտնվում է Փարիզ քաղաքից 160 կմ արևելք, Շալոն ան Շամպայն քաղաքից` 65 կմ հարավ, Տրուա քաղաքից` 25 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 253 աշխատունակ (15-64 տարեկան)  բնակիչ, որոնցից ակտիվ էին 179-ը, իսկ ոչ ակտիվները` 74։ Ակտիվության ցուցանիշը կազմում է 70,8 %։ 179 աշխատունակ մարդկանցից աշխատել է 166 անձ (91 տղամարդ և 75 կին)։ Գործազուրկ են եղել 13 անձ (9 տղամարդ և 4 կին)։ 74 անաշխատունակներից 27-ը եղել են աշակերտներ կամ ուսանողներ, 32-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սադ (ավան, Սումիի շրջան)

Անվան այլ կիրառումների համար տե՛ս՝ ՍադՍադ (ուկրաիներեն՝ Сад), ավան Ուկրաինայի Սումիի մարզի Սումիի շրջանում։ Բնակավայրը նախկինում նաև անվանվել է Օպիտնոե։ Հիմնադրվել է 1910 թվականին։
2001 թվականի տվյալներով Սադ ավանում բնակվում էր 2 348 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Վենետիկյան տարեգրություն

Վենետիկյան տարեգրություն, 15-րդ դարի վերջին 16-րդ դարի սկզբին Լվովում հայատառ ղփչաղերենով գրված պատմ․ ժամանակագրություն։ Բաղկացած է մոտ 200 գրառությունից, որոնք ընդգրկում են բավականին ընդարձակ ժամանակահատված (Մ․թ․ա․ 1-ին դարի կեսից մինչև 1536 թվականը)։ 1495 թվականից գրառումները կատարված են ականատեսի ձեռքով։ Անհայտ հեղինակը տեղեկություններ է հաղորդում Ուկրաինա յի և Լեհաստանի հայկական գաղթավայրերի, ինչպես նաև այդ և հարևան երկրներում (Լիտվա, Մոլդովա, Թուրքիա) տեղի ունեցած ռազմական ընդհարումների, տարերային աղետների և այլ իրադարձությունների վերաբերյալ։ Պատմական և լեզվագիտական կարևոր աղբյուր է։ Պահպանվել է երկու խմբագրությամբ (մեկը գտնվում է Վենետիկի Մխիթարյանների մատենադարանում, մյուսը՝ Փարիզի Ազգային գրադարանում)։ Առաջին անգամ հրատարակել է Ղևոնդ Ալիշանը, 1896 թվականին, «Կամենից, Տարեգիրք հայոց Լեհաստանի և Ռումենիոյ» գրքում։ Թարգմանվել է հայերեն և ֆրանսերեն։
Նիկոլսկոե (գյուղ, Գագարինսկի շրջան)

Անվան այլ կիրառումների համար տե՛ս՝ ՆիկոլսկոեՆիկոլսկոե (ռուս.՝ Никольское), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1387 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեքսանդր Ռոտինյան

Ալեքսանդր Լևոնի Ռոտինյան (օգոստոսի 13, 1913(1913-08-13), Սանկտ Պետերբուրգ, Ռուսական կայսրություն - մարտի 30, 1991(1991-03-30), Լենինգրադ, ՌԽՖՍՀ, ԽՍՀՄ), հայ խորհրդային քիմիկոս, տեխնիկական գիտությունների դոկտոր (1952 թվականին), պրոֆեսոր (1961 թվականին)։
Լևոն Ռոտինյանի որդին է։


== Կենսագրություն ==
Սովորել և աշխատել է Նովոչերկասկի պոլիտեխնիկական ինստուտուտում (1936-1941 թվականներին)։ Մասնակցել է Հայրենական մեծ պատերազմին։ Աշխատել է (1945-1961 թվականներին) «Գիպրոնիկել» համամիութենական գիտահետազոտական և նախագծային ինստուտուտում, 1954 թվականից՝ տնօրենի տեղակալ գիտության գծով։ 1961 թվականից Լենինգրադի Լենսովետի անվան տեխնոլոգիական ինստիտուտի պրոֆեսոր է, 1971 թվականից՝ էլեկտրաքիմիական արտադրությունների տեխնոլոգիայի ամբիոնի վարիչ։ Հիմնական գիտական աշխատանքները նվիրված են տեսական և կիրառական էլեկտրաքիմիայի հարցերին, մասնավորապես էլեկտրոդային երևույթների կինետիկայի, իոնների համատեղ լիցքաթափման տեսության, ոչ ջրային լուծույթներում ընթացող էլեկտրաքիմիական պրոցեսների ուսումնասիրմանը և էլեկտրաքիմիական տեխնոլոգիական պրոցեսների տեսական հիմնավորմանը։


== Պարգևներ, մրցանակներ ==
ԽՍՀՄ պետական մրցանակ (1949 թվականին)։
Ստալինի երկրորդ աստիճանի մրցանակ (1950)
Հայրենական մեծ պատերազմի 2-րդ աստիճանի շքանշան (6.4.1985)


== Ծանոթագրություններ ==


== Արտաքին հղումներ ==
РОТИНЯН АЛЕКСАНДР ЛЕОНОВИЧ
К столетию профессора А.Л. Ротиняна
Փիքի թեորեմ

Փիքի թեորեմ` թեորեմ է հավասարազուգահեռների ցանցի վրա գծված բազմանկյան մասին։
Ըստ թեորեմի, հավասարահեռ հորիզոնական և ուղղաձիգ զուգահեռների ցանցի վրա գտնվող ամբողջական գագաթներով ուռուցիկ բազմանկյան մակերեսը հավասար է`

Մ = Ն + Պ/2 - 1, որտեղ`
Ն-ն բազմանկյան ներսի, իսկ Պ-ն` պարագծի վրա գտնվող հանգուցային կետերի քանակն է։Պատկերված օրինակում ունենք, որ Ն = 7 հատ ներսի կետ և Պ = 8 հատ պարագծի կետ, ուրեմն՝ մակերեսը հավասար է՝

Մ = 7 + 8/2 − 1 = 7 + 4 − 1 = 10 (քառակուսի միավոր)Նշենք, որ թեորեմը հնարավոր է միայն "պարզ" բազմանկյունների համար, որոնք չունեն "խոռոչներ"։


== Պատմություն ==
Առաջին անգամ 1899 թ. նկարագրել է Գեորգ Փիքը։


== Ապացույց ==
Ապացույցը տե'ս հոդվածի անգլերեն տարբերակում։


== Արտաքին հղումներ ==
Pick's Theorem (Java) Cut-the-knot-ում։
Pick's Theorem Archived 2015-04-13 at the Wayback Machine.
Pick's Theorem proof by Tom Davis


== Ծանոթագրություններ ==
Կոբելա (գյուղական ավան, Անցլա շրջան)

Կոբելա (էստ․՝ Kobela), գյուղական ավան Էստոնիայի Վիրումաա նահանգի Անցլա շրջանում։
2011 թվականի տվյալներով գյուղական ավանում բնակվում էր 313 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Իլյա Գլազունովի պատկերասրահ

Մոսկվայի Իլյա Գլազունովի անվան պետական պատկերասրահ (ռուս.՝ Московская государственная картинная галерея Ильи Глазунова), ԽՍՀՄ ժողովրդական արտիստ Իլյա Սերգեևիչ Գլազունովի պատկերասրահը (Վոլխոնկա 13), որը ստեղծվել է 2004 թվականին։


== Շենք ==
Տարածքը, որտեղ կառուցվել է շինությունը, պատկանել է Նարիշկինների ընտանիքին։ Նրա տոհմի վերջին ներկայացուցչի՝ գեներալ-պորուչիկի կոչում ունեցող Վասիլի Նարիշկինի մահից հետո ունեցվածքը բաժանվել է իր երկու զարմիկների միջև։ Ներկայիս թիվ 9-11 տների տարածքը տեղափոխվել է որպես Ալեքսեյ Ֆեոդորովիչ Գրիբոյեդովի բաժին, իսկ թիվ 13 տունը մնացել է Նարիշկիններին։ Ժամանակի ընթացքում, ներկայիս տունը, որը մի քանի անգամ վերակառուցվել է, գնել է իշխանուհի Մարիա Պետրովնա Օբոլենսկայան՝ 1812 թվականի պատերազմի հերոս գեներալ Դմիտրի Սերգեևիչ Դոխտուրովի այրին։ Իշխանուհու մահից հետո 1856 թվականին տանն ապրել է Դեկաբրիստական ապստամբության մասնակից Սերգեյ Պետրովիչ Տրուբեցկոյը։
Պատկերասրահի հիմնական շենքի ետնամասում՝ Վոլխոնկա փողոցի 11 հասցեի 5-րդ կառույցում, հողատարածքի խորքում, կառուցվում է պատկերասրահի նոր շենք։ Բացումը նախատեսված է եղել 2013-2014 թվականներին, սակայն մի քանի անգամ հետաձգվել է։


== Պատմություն ==
Պատկերասրահը բացվել է 2004 թվականի օգոստոսի 31-ին վերականգնված առանձնատան շենքում։ Ցուցահանդեսի հիմքը նկարչի հավաքածուն է, որը նա նվիրվել է ժողովրդին։
2009 թվականի հունիսին պատկերասրահը եղել է ԶԼՄ-ների ուշադրության կենտրոնում, երբ նկարչի 79-րդ տարեդարձի օրը պատկերասրահ է այցելել Ռուսաստանի վարչապետ Վլադիմիր Պուտինը և մի քանի նկարներ դիտելու ժամանակ մեկնաբանություններ է արել պատկերված մանրամասների վերաբերյալ։ Օրինակ, «Իշխան Օլեգն ու Իգորը» (1972) կտավն ուսումնասիրելուց նա ասաց. «Սուրը կարճ է, կարծես գրչահատ դանակ ձեռքին լինի»։ Նկարիչը համաձայնել է և ասել, որ ստիպված է ավարտել նկարը։


== Հավաքածու ==
Պատկերասրահը գտնվում է Պուշկինի անվան կերպարվեստի թանգարանի դիմացի առանձնատանը՝ Վոլխոնկի և Վսեխսվյատսկի նրբանցքի անկյունում։ Մոտակայքում է գտնվում Քրիստոս Փրկչի տաճարի այգին։
Պատկերասրահում ներկայացված են ավելի քան 700 ստեղծագործություններ, այդ թվում՝ մոնումենտալ պատմական կտավներ («Հավերժ Ռուսաստան», «20-րդ դարի առեղծվածը», «Տաճարի ոչնչացումը Զատկի գիշերը» կտավներ), ռուսական դասական օպերաների դիմանկարային և թատերական դեկորացիաներ։ Ցուցահանդեսի մեծ մասը նվիրված է նկարչի՝ ռուս դասական գրողների ստեղծագործությունների համար նկարազարդումներին։
Հավաքածուն նաև ներառում է արվեստագետի հավաքած նյութերը՝

Սրբապատկերների սրահ (հին Ռուսաստանի սրբապատկերների և կենցաղային իրերի հավաքածու)
Նեոռուսական ոճի կահույքի հավաքածու (19-րդ դարի վերջ - 20-րդ դարի սկիզ)


== Ծանոթագրություններ ==


== Արտաքին հղումներ ==
Իլյա Գլազունովի պաշտոնական կայք
Պատկերասրահի պաշտոնական կայք
Узнай Москву. Картинная галерея Ильи Глазунова Archived 2018-04-29 at the Wayback Machine.
Галерея на Wikimapia.
(1419) Դանցիգ

(1419) Դանցիգ (անգլ.՝ Danzig), աստերոիդ աստերոիդների հիմնական գոտում։ Հայտնաբերվել է 1929 թվականի սեպտեմբերի 5-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,292366 ա. մ., առավելագույնը մոտենում է 1,9558 ա. մ. հեռավորության վրա և հեռանում 2,6289 ա. մ.։ Արեգակի շուրջ մեկ ամբողջական պտույտ է կատարում 1267,72 երկրային օրվա ընթացքում, իր ուղեծրով շարժվելով միջինում 0,283974 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1419) Դանցիգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ապահունի

Ապահունի, հայկական ազգանուն։


== Ազգանունը կրողներ ==
Գրիգոր Ա. Ապահունի (19-20-րդ դարեր), թղթակից։
Եզնիկ Ապահունի (1843-1913), մշակութային գործիչ։
Քրիստափոր Բ Ապահունի, Ամենայն հայոց կաթողիկոս 628–630 թվականին։


== Տես նաև ==
Ապահունիներ


== Ծանոթագրություններ ==
Աստերոիդների ցանկ (206701-206800)

Աստերոիդների ցանկ (206601-206700)  • Աստերոիդների ցանկ  • Աստերոիդների ցանկ (206801-206900)
 Աստերոիդների ցանկ (206601-206700)  • Աստերոիդների ցանկ  • Աստերոիդների ցանկ (206801-206900)
Սալիխովո (այլ կիրառումներ)

Սալիխովո, կարող է վերաբերել՝

Սալիխովո - գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Սալիխովո - գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Սալիխովո - գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Սալիխովո - գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Սալիխովո - գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Գյոլ (Մշո գավառ)

Անվան այլ կիրառումների համար տե՛ս՝ Գյոլ (այլ կիրառումներ)Գյոլ, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում է Մուշ քաղաքից 32 կմ հյուսիս-արևմուտք՝ Սերոկ լեռան փեշերին, Արածանիի աջ կողմում՝ Մուշ-Զիարեթ ճանապարհից ձախ։


== Բնակչություն ==
XIX դարի սկզբին ուներ 15 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բորգո դ’Ալե

Բորգո դ’Ալե (իտալերեն՝ Borgo d'Ale), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 39 կմ² տարածք։ Բնակչությունը 2008 թվականի տվյալներով 2616 մարդ է։ Հեռախոսային կոդը՝ +39 01611։ Փոստային ինդեքս 13031։ Խտությունը՝ 67 մարդ/կմ²։
Կոմունայի հովանավորն է Սուրբ Միքայել Հրեշտակապետը։ Տոնը նշվում է սեպտեմբերի 29-ին։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Յուլյանովկա (գյուղ, Չեռվոնոարմեյսկի շրջան)

Յուլյանովկա (ուկրաիներեն՝ Юлянівка), գյուղ Ուկրաինայի Ժիտոմիրի մարզի Չեռվոնոարմեյսկի շրջանում։
2001 թվականի տվյալներով Յուլյանովկա գյուղում բնակվում էր 232 մարդ։ Բնակավայրը զբաղեցնում է 1389 կմ² տարածք։ Բնակչության խտությունը կազմում էր 167,03 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անանուն քարայր սյունաձև բազալտներում

Անանուն քարայր սյունաձև բազալտներում, երկրաբանական բնության հուշարձան Հայաստանի Հանրապետությունում։ Բնության հուշարձանը գտնվում է Կոտայքի մարզում, Գառնի գյուղից մոտ 1 կմ հարավ-արևելք, Ազատ գետի կիրճում։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Տափակ ճպուռ

Տափակ ճպուռ (լատ.՝ Sympetrum depressiusculum), իսկական ճպուռների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։


== Նկարագրություն ==
29-34 մմ երկարությամբ մանր ճպուռ է։ Էգի և ոչ սեռահասուն արուների գունավորումը դեղին է՝ վերևից փոքր-ինչ ավելի մուգ, իսկ սեռահասուն արուների մարմնի վերին մասը կարմիր է, փորիկի 4-8-րդ հատվածների կողքերին կան սև գույնի և եռանկյունաձև նեղ երկայնակի բծեր։


== Տարածվածություն ==
Տարածված է Եվրոպայում՝ Հոլանդիայից և Ֆրանսիայից դեպի արևելք՝ Սիբիրի հարավով մինչև Խաբարովսկ և Մանջուրիա, տեղ-տեղ հանդիպում է Միջին Ասիայում, Ադրբեջանում և Հայաստանում։ Հայաստանում հայտնի է միայն Սյունիքի մարզից՝ Կապան քաղաքի և Արծվանիկ գյուղի շրջակայքում։


== Էկոլոգիա ==
Հայաստանում հանդիպում է անտառային գոտում, կանգնած ջրերով ջրավազններում, կարող է հանդիպել նաև ջրից դուրս հեռու վայրերում։ Սովորաբար բազմանում է բավականին խոշոր, բայց ոչ խորը ջրամբարներում՝ ներառյալ ջրածածկ դաշտերը։ Եվրոպայում թռչում է հունիս-նոյեմբեր ամիսներին, իսկ Հայաստանում՝ հուլիսին։ Տարվա ընթացքում կարող է տալ 2 սերունդ։


== Պահպանություն ==
Սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով ներկայումս գնահատվում է որպես անհետացող տեսակ։
Հազվադեպ հայտնի են եզակի հայտնաբերումներ։ Թվաքանակի փոփոխության միտումները պարզված չեն։
Վտանգման հիմնական գործոնները բացահայտված չեն։
Պահպանության միջոցառումները չեն իրականացվում։


== Ծանոթագրություններ ==
Ֆրանսիական թաղամաս

Ֆրանսիական թաղամաս (անգլ.՝ French Quarter, ֆր.՝ Vieux Carré), Նոր Օռլեանի ամենահին փողոցներից մեկը։


== Համառոտ տեղեկություն ==
Նոր Օռլեանի աճին զուգընթաց երկար ժամանակ քաղաքը ընդլայնվել է Ֆրանսիական թաղամասի շուրջ։ Նոր Օռլեանի ֆրանկֆոնների շրջանում թաղամասը հայտնի է որպես «Հին թաղամաս» (ֆր.՝ Vieux Carré)։ Այսօր քաղաքացիներն այն անվանում են ուղղակի «Թաղամաս»։ Ամենահայտնի և կենտրոնական փողոցներից է Բուրբոն սթրիթը (ֆր.՝ Rue Bourbon)։
1788 թվականին հրդեհը ոչնչացրեց կամ վնասեց Թաղամասի մեծ մասը։ 1794 թվականին ևս հրդեհ եղավ, որը վնասեց Թաղամասի մի շարք շինություններ։ Ամերիկացիների կողմից Լուիզիանայի գնմանը զուգահեռ 1804 թվականից քաղաքում սկսեցին բնակվել անգլոֆոններ, ինչի արդյունքում Նոր Օռլեանը սկսեց արագ ընդարձակվել։ 19-րդ դարի վերջին Ֆրանսիական թաղամասի շրջանում սկսեցին բնակվել Իռլանդիայից և Իտալիայից եկածները։
Ֆրանսիական թաղամասը եվրոպացիների կողմից Լուիզիանայի յուրացման կարևորագույն պատմական վայրերից մեկն է։ 1965 թվականի դեկտեմբերի 21-ին այն դարձավ Ազգային պատմական հուշարձան, իսկ 1966 թվականի հոկտեմբերի 15-ից Թաղամասը ընդգրկվեց ԱՄՆ-ի պատմական վայրերի ազգային գրանցամատյանում։
2000 թվականին Ֆրանսիական թաղամասի տարածքում բնակվում էր 4176 մարդ։ 2005 թվականին Կատրինա փոթորիկը Նոր Օռլեանին զգալի վնաս հասցրեց, բայց Թաղամասի կրած վնասներն ավելի թեթև էին։
Ֆրանսիական թաղամասի հիմնական տեսարժան վայրերն են՝ Բուրբոն սթրիթը, Կանալ սթրիթը, Ջեքսոնի հրապարակը, Սուրբ Լյուդովիկոսի տաճարը։ Ֆրանսիական թաղամասը նաև սկիզբ է տվել Մարդի Գրայի ժամանակ զգեստավորված ներկայացմանը։


== Ծանոթագրություններ ==
Դ օր (հեռուստասերիալ)

Դ օր (հանգըլ: 디데이; կոր․ նոր ռոմ․: Di Dei), հարավկորեական հեռուստասերիալ նկարահանված 2015 թվականին։ Այն ցուցադրվել է jTBC հեռուստաալիքով ուրբաթ և շաբաթ օրերին ժամը 20:40։ Սերիալը բաղկացած է 20 էպիզոդներից, իսկ ցուցադրումը սկսվել է 2015 թվականի սեպտեմբերի 18-ին։


== Սյուժե ==
Դժվար է պատկերացնել, որ այնպիսի քաղաքում, ինչպիսին Սեուլն է, հենց կենտրոնում կարող էր երկրաշարժ լինել։ Բարձր երկնաքերերը, որոնք հասնում  էին մինչև ամպեր, թվում են կայուն և դիմացկուն։ Փրկարարներն էլ հասնում են զանգից րոպեներ անց։ Եթե նույնիսկ ինչ֊որ բան պատահի, կառավարությունը չի թողնի իր բնակչությանը, հիվանդանոցներում կխնամի վիրավորներին, կապահովի ժամանակավոր արյունով և ուտելիքով։  Մեկ օր էլ երկրաշարժ տեղի ունեցավ, որի հետևանքները սարսափելի էին։
Քչերը գիտեն, որ ծայրահեղ իրավիճակների պահուստների գինը շատ բարձր է, այդ պատճառով կազմակերպությունների և հիվանդանոցների մեծամասնությունը, որոնց օրենքը պարտադրում է պահպանել ռեսուրսները, նախընտրում են վճարել տուգանք և անիմաստ չզբաղեցնել պահեստները։ Լուրջ խնդիրներին անպատրաստ շենքերը փլուզվել են, ինչպես թղթե տնակները։ Ճանապարհները արգելափակված են, կամուրջը փլվել է, փրկարարները չէին կարողանում հասնել մարդկանց, ովքեր մահանում էին փլատակների տակ և հրդեհների ժամանակ։ Ավելին, անջատել էին նրանց ջուրը, քանի որ կառավարության տեսանկյունից քաղաքացիներին փրկելն ավելի շահավետ է, քան հանգեցնել այրվող տները և ունեցվածքը։
Ամենադժվար իրավիճակը հիվանդանոցներում էր։ Բժիշկ Լի Հե Սունգը մի քանի տարի առաջ ծնողների հետ ավտովթարի է երթարկվել։ Հայրը մահացել է նրա աչքերի առաջ։ Այժմ  երիտասարդը համոզված է, որ պետք է փրկի որքան հնարավոր է շատ մարդկանց, քանի որ յուրաքանչյուրը ունի ապրելու իրավունք։ Միայն թե հիվանդանոցի ղեկավարությունը այլ կարծիքի է. անխոհեմ հերոսությունը միայն տհաճությունների պատճառ կդառնա։ Այդ պատճառով հիվանդանոցի տնօրենը որոշում է փակել հիվանդանոցը երկրաշարժից անմիջապես հետո։
Հասկանալով, որ այսպիսի արհավիրքից հետո մարդկանց շատ է անհրաժեշտ բժիշկների օգնությունը, նրանք այլևս գնալու տեղ չունեն, իրենց տները ավերված են, Հե Սունգը ամբողջ ուժերով փորձում է հիվանդանոցը բաց պահել, որքան հնարավոր է երկար։ Պետք է դիմանալ ընդամենը 72 ժամ, որից հետո ճանապարհները կմաքրվեն և օգնությունը կհասնի։ Բայց դրանք կլինեն շատ երկար երեք օրեր աշխարհում աղետից հետո, որտեղ յուրաքանչյուրը պետք է մտածի իր մասին, պահուստները վերջանում են, էլեկտրաէներգիա արտադրում է միայն տեղի գեներատորը, դեղորայքը գրեթե վերջացել է, իսկ հիվանդները անընդհատ ավելանում են։


== Դերերում ==


=== Գլխավոր դերերում ===
Կիմ Յանգ Կվանգ - Լի Հե Սունգ 
Ջունգ Սո Մին - Ջունգ Դոլ Մի 
Հա Սոկ Ջին - Հան Ու Ջին


=== Երկրորդական դերերում ===
Կիմ Կի Մու - Չա Կի Ունգ
Կիմ Ջունգ Հվա - Ըն Սո Յուլ 
Կիմ Սանգ Հո - Չոի Իլ Սուբ
Կիմ Հե Ըն - Կանգ Ջու Րան
Սոնգ Ջի Հո - Լի Ու Սունգ
Յուն Ջու Հի - Պակ Ջի Նա
Լի Գունգ Յանգ - Պակ Գըն
Չա Ին Փյո - Կու Ջա Հյուկ
Լի Սունգ Յոլ - Ան Դե Գիլ 
Կո Կյու Փիլ
Ջունգ Յուն Սուն
Հան Սո Ջին


== Վարկանիշ ==
Աղյուսակում  կապույտ թվերը ցույց են տալիս ամենացածր վարկանիշը հոկտեմբերի իսկ  կարմիր թվերը ամենաբարձր վարկանիշը։


== Արտասահմանյան ցուցադրում ==
 Ֆիլիպիններ – GMA Network – 23 հունվարի 2017 թվայան ("The Big One" անվանումով)


== Ծանոթագրություններ ==


== Արտաքին հղումներ ==
http://drama.jtbc.joins.com/dday Դ օր (հեռուստասերիալ). պաշտոնական կայք  (կոր.)
Կովկասյան գորշ տավարի ցեղ

Կովկասյան գորշ տավարի ցեղ, կաթնամսատու ցեղ։ Ստացվել է խորհրդային շրջանում՝ Հայաստանի, Վրաստանի, Ադրբեջանի և Դաղստանի տնտեսություններում՝ տեղական տավարի և շվից ցեղի տրամախաչումից։ Ցեղը հաստատվել է 1960 թ.-ին։ Տեղական տավարի համեմատությամբ նոր ցեղի կենդանիներն ունեն մարմնակազմության և մթերատվության լավ հատկանիշներ։ Հարմարված են Հարավային Կովկասի բնակլիմայական պայմաններին։ Թույրը՝ գորշ, մարմնակազմը՝ խիտ, ոսկրակազմը՝ ամուր։ Կովերի կենդանի զանգվածը 500-600 կգ է, ցուլերինը՝ 800-900 կգ։ Կաթնատվությունը՝ 2000-2500 կգ, իսկ տոհմային տնտեսություններում՝ 3000-4000 կգ։ Կաթի յուղայնությունը՝ 3, 8-3, 9% ։ Սպանդային ելքը՝ 50-55%։ Կովկասյան գորշ տավարի ցեղը բուծվում է Հարավային Կովկասում, Հայաստանում 1977 թ.-ին գլխաքանակը եղել է 340 հզ.։